Illyustrativ foto/stapico.ru Toshkent viloyatining Olmaliq shahrida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 2014 yil 8 sentabrda, noma’lum shaxs Pirimqulov ko‘chasida joylashgan oziq-ovqat do‘koni oldida qarovsiz qoldirilgan, 1948 yilda tug‘ilgan R.L.ga tegishli «Niva» rusumli avtomashinasi eshigini kalit tanlash yo‘li orqali ochib, salonidan unga tegishli, IIBda ro‘yxatda bo‘lgan «BM-16» rusumli va «TOZ» rusumli ov qurollarni olib ketganligi aniqlangan. Ko‘rilgan choralar natijasida ushbu jinoyatni Olmaliq shahar Olmaliqsoy ko‘chasida yashovchi, 1974 yilda tug‘ilgan. F.T. sodir etganligi aniqlanib ushlangan.